Zoran Popović je rođen 1981. godine u Mostaru, Bosna i Hercegovina. Osnovnu školu i gimnaziju je završio u Banjoj Luci, Republika Srpska. Na Fizičkom fakultetu Univerziteta u Beogradu diplomirao je 2005. godine, završivši studije smera Teorijska i eksperimentalna fizika prosečnom ocenom 9.70. Nastavu na Fizičkom fakultetu Univerziteta u Beogradu počeo je da izvodi od 2007. godine, najpre kao stipendista Ministarstva nauke i tehnologije Republike Srbije angažovan na istraživačkom projektu, a potom od 2008. godine zaposlen u zvanju asistenta. Doktorirao je 2014. godine odbranivši disertaciju iz uže naučne oblasti Kvantna, matematička i nanofizika. Od 2015. radi kao kao docent na Fizičkom fakultetu Univerziteta u Beogradu, izabran na predlog katedre za Kvantnu i matematičku fiziku, a drži nastavu iz predmeta Matematička fizika 1, Laboratorija fizike 2, Računari u nastavi fizike, Aplikativni softver.

Bavi se istraživanjima iz oblasti nanofizike i fizike čvrstog stanja niskodimenzionalnih nanostruktura. Primenom simetrije u kvantnomehaničkim i semiklasičnim računskim metodama u okviru fizike kondenzovane materije ispituje stabilnost, mehaničke, termalne, provodne i topološke osobine nanostruktura. Do sada je učestvovao na dva domaća i četiri međunarodna naučna projekta. Koautor je 25 radova objavljenih u međunarodnim naučnim časopisima (od toga 18 publikovano u časopisima sa impakt faktorom većim od 1).